<classify> WASHINGTON, MAREKANI RIPOTI ya Baraza la Wawakilishi la Marekani kuhusu mchakatowa kumchunguza Rais Donald Trump imewasilishwa katika kikao cha faragha, lakiniIkulu ya White House imekataa mwaliko wa kushiriki. Kamati ya masuala ya kijasusi katika Baraza la Wawakilishiambayo inadhibitiwa na wabunge wa Chama cha Democratic, imesema ripoti hiyoiliyoandikwa kutokana na ushahidi uliotolewa kwa wiki kadhaa itazungumzayenyewe, katika kubainisha kile mwenyekiti wa kamati hiyo, Adam Schiffalichokiita makosa na ukosefu wa maadili vilivyofanywa na Trump katikamatendo yake kuhusiana na Ukraine. Wabunge ambao ni wanachama wa kamati hiyo walipata fursa yakuipitia ripoti hiyo jana, kabla ya kuipeleka kamati ya masuala ya kimahakamaleo. Mapema jana, wakili wa Ikulu ya Marekani White House, PatCipplonne alisema Ikulu hiyo haitashiriki kikao cha kamati hiyo ya masuala yamahakama kesho, akikosoa vikali alichokiita uchunguzi usio na msingi naunaofuata msingi wa kivyama. Trump mwenyewe alikemea kwa maneno makali, hatua iliyofikiwakatika uchunguzi dhidi yake. Na wendawazimu wale wale wanaendeleza mchakatouliochanganyikiwa, wa kunichunguza, kama mwanzo. Na wanausukuma mchakato huo, ambaoni kama kumuwinda mchawi, na mambo mabaya yanatokea upande wao. Mnaonauchunguzi wa maoni? Kila mtu anasema, haya ni bure kabisa, alisema Trump. Wakili Cipollone alisema katika barua aliyomtumia mwenyekitiwa kamati ya masuala ya kimahakama, Jerrod Nadler ambaye kutoka Chama chaDemocrat, kwamba mchakato wa kumchunguza Trump unakiuka mifano yote ya awali,iliyokuwa na misingi ya haki. Alisema kesho Trump atakuwa jijini London, Uingereza akihudhuriamkutano wa kilele wa Jumuiya ya Kujihami ya Nato. Akijibu, Nadler alisema mwenendo wa ofisi ya Rais Trump wakutaka kumkingia kifua, ni wenye hatari kubwa. Ikulu ya White House inaendekeza nadharia mpya, tena yahatari sana. Ni mbaya kupita kinga ya jumla. Mpaka uko wapi? Ni kuzuia haki,hakuna zaidi ya hapo. Ikiendelea na hususan uhusikapo uchunguzi wa kamati yakimahakama juu ya kipengele cha kumfungulia mashtaka rais, itavuruga ugawanajiwa madaraka kama ulivyowekwa na watangulizi wetu, alisema. Wakati mchakato huu wa uchunguzi dhidi ya Trump ukiendeleakushika kasi, kikao cha kesho kitakuwa chenye umuhimu mkubwa, kwani kitawaletapamoja wataalamu wa masuala ya sheria, ambao ushahidi wao, pamoja na ripoti yakamati ya masuala ya kijasusi, vitaweka msingi wa uwezekano wa kipengele chakumshtaki rais, ambacho jopo linatarajiwa kuanza kukiandika hivi karibuni.  <topic>: KIMATAIFA 